**Muudatus nr 3**

03.09.2012 sõlmitud

üürilepingu nr Ü3950/12 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Lasnamäe 2, Tallinn 11412 (edaspidi nimetatud **üürileandja**), mida esindab volikirja alusel haldusosakonna juhataja Margit Dengo

ja

**Politsei- ja Piirivalveamet,** registrikood 70008747, asukoht Pärnu mnt 139, Tallinn, 15060 (edaspidi nimetatud **üürnik**), mida esindab peadirektori 20.02.2014 käskkirja nr 63 alusel peadirektori asetäitja varade alal Tauno Tuisk,

eraldi nimetatud **pool** ja koos **pooled,**

*võttes arvesse, et*

1. poolte vahel on 03.09.2012 sõlmitud üürileping nr Ü3950/12 (edaspidi nimetatud **leping**), mille kohaselt on Üürnikul õigus kasutada **Võru linnas F.R. Kreutzwaldi tn 52 ja F.R. Kreutzwaldi tn 52a** asuvat üüripinda;
2. üürileandja on 14.02.2014 kirjaga teavitanud üürnikku lepingu tingimuste muutmisest alates 01.01.2015;
3. pooled soovivad täpsustada kohustuste jaotust nõrkvoolupaigaldiste tehnohoolduse osas;
4. pooled on kokku leppinud, et alates 01.01.2015 loetakse siseheakord (heakorra koodid 330-350) kõrvalteenuseks;
5. pooled on kokku leppinud hoone kasutamise korras ning lisavad lepingule lisa nr 5 „Hoone sisekorraeeskiri“,

lepivad pooled kokku alljärgnevas (edaspidi nimetatud **kokkulepe)**:

1. Täiendada lepingu **punkti 1.4** ja lisada sellele alates 01.01.2015 alapunkt 1.4.5 alljärgnevas sõnastuses:

„1.4.5. Üürnik võib esitada üüriteatele põhjendatud vastuväite 60 päeva jooksul teate kättesaamisest arvates. Kui üürnik vastuväidet tähtaegselt ei esita, loetakse üür muudetuks üürileandja esitatud teate alusel ning üürilepingu muutmise kokkulepet ei sõlmita.“

1. Täiendada lepingu **punkti 1.5** ja lisada sellele alates 01.01.2015 alapunkt 1.5.5 alljärgnevas sõnastuses:

„1.5.5. Üürnik võib esitada kõrvalteenuste tasu teatele põhjendatud vastuväite 60 päeva jooksul teate kättesaamisest arvates. Kui üürnik vastuväidet tähtaegselt ei esita, loetakse kõrvalteenuste tasu muudetuks üürileandja esitatud teate alusel ning üürilepingu muutmise kokkulepet ei sõlmita. Kui üürnik esitab vastuväite, sõlmivad pooled kõrvalteenuste tasu muutmise kokkuleppe hiljemalt tasu muutmisele eelneva aasta 31. detsembriks.“

1. Muuta lepingu **lisa nr 2 „Poolte kohustused üüripinna korrashoiu tagamisel ja teenuste liigitus“** ja asendada see alates 01.01.2015 kokkuleppe lisaga nr 1.
2. Muuta lepingu **lisa nr 3 „Üür ja kõrvalteenuste tasu“** ja asendada see alates 01.01.2015 kokkuleppe lisaga nr 2.
3. Lisada lepingule alates 01.01.2015 **lisa nr 5 „Hoone sisekorraeeskiri“** kokkuleppe lisas nr 3 toodud kujul.
4. Pooled lepivad käesolevaga kokku jätta ülejäänud lepingu punktid muutmata.
5. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
6. Kokkulepe jõustub tagasiulatuvalt alates **01.01.2015.**
7. Kokkulepe allkirjastatakse digitaalselt.

**Kokkuleppele lisatud lepingu lisad:**

**1. Lisa nr 2 – Poolte kohustused üüripinna korrashoiu tagamisel ja teenuste liigitus**

**2. Lisa nr 3 – Üür ja kõrvalteenuste tasu**

**3. Lisa nr 5 – Hoone sisekorraeeskiri**

*(allkirjastatud digitaalselt) (allkirjastatud digitaalselt)*

Margit Dengo Tauno Tuisk

Haldusosakonna juhataja Peadirektori asetäitja varade alal

Riigi Kinnisvara AS Politsei- ja Piirivalveamet